Koordinatar: 31°41′56″N 35°18′23″E﻿

**Judea** (hebraisk יהודה, *Yəhuda*, tiberhebraisk *Yəhûḏāh*, arabisk يهودية, *Yahudia*, gresk Ἰουδαία, *Ioudaía*) er ei nemning på eit område sør i Vestbreidda der jødar slo seg ned etter eksilet i Babylonia. Judea er ei gresk-latinsk form av det arameiske *jehud*, av hebraisk for 'prise'. Namnet på regionen vart framleis nytta etter den babylonske erobringa og persisk, hellenistisk og romersk tid. Som følgje av Bar Kokhba-opprøret i 135 evt. fekk regionen nytt namn og vart slått saman med Romersk Syria til *Syria Palaestina* av den sigrande romerske keisaren Hadrian. Omgrepet *Judea* som geografisk omgrep vart offisielt henta fram att på 1900-talet som ein del av det idraelske distriktnamnet på det meste av Vestbreidda – Judea- og Samaria-området.[*treng kjelde*]

Judea låg sør for Samaria og nord for Idumea, mellom Middelhavet og Dødehavet. Området blei mykje utvida under av makkabearane. 

Judeafjella
Judea med naboområde blei eit vasallrike under Romarriket i det første hundreåret f.Kr. og ein romersk provins frå år 6.

Området er i dag er delt mellom Israel og Vestbreidda, og i nokre samanhengar, Jordan.

Geografi
--------

Middelhavseik og terebintskog i Elahdalen, sørvest i Judea.
Judea er eit fjellendt område og delar av området vert rekna som ein ørken. Høgda varierer mykje, frå 1 020 moh i sør ved Hebron-fjellet, 30 km sørvest for Jerusalem, og fell så mykje som til 400 meter under havnivå aust i regionen. Området får lite nedbør, frå kring 400–500 mm i dei vestlege åsane, til kring 600 mm kring Vest-Jerusalem (sentralt i Judea), og så attende til 400 mm i Aust-Jerusalem og berre kring 100 mm i austlege område på grunn av ein regnskugge. Dette tørraste området vert kalla Judeaørkenen. Klimaet varierer såleis mellom middelhavsklima i vest og ørkenklima i aust, medn ei smal stripe steppeklima i mellom.

Dei største byane i regionen er Jerusalem, Betlehem, Gush Etzion, Jeriko og Hebron.

Geografar deler Judea inn i fleire regionar: Hebronåsane, Jerusalemsadelen, Bethelåsane og Judeaørkenen aust for Jerusalem, som fell i fleire steg ned til Daudehavet. Åsane markerer seg med ein antiklin struktur. I antikken var desse åsane skogkledde, og i Bibelen er det skildra jordbruk og sauehald i området. Det er framleis dyr som beitar her, med gjetarar som flyttar dei opp til åstoppane om sommaren. Det jødiske opprøret mot romarane enda i at store område vart øydelagt på landsbygda i Judea.

Sjå òg
------

* Det gamle Israel
* Judea og Samaria

Kjelder
-------

* *Denne artikkelen bygger på «Judea» frå Wikipedia på engelsk, den 2. oktober 2014.*
	+ *Wikipedia på engelsk oppgav desse kjeldene:*

1. ↑  *A History of the Israeli-Palestinian Conflict – Mark A. Tessler – Google Books*. Books.google.com. Henta 1. oktober 2014.
2. ↑
3. ↑  «Judah, Kingdom of». Jewish Encyclopedia. Henta 1. oktober 2014.
4. ↑  Benjamin Isaac *The Near East under Roman Rule: Selected Papers* (Leiden: Brill 1998). Oppgjeve av Engelsk Wikipedia.
5. ↑  «Picturesque Palestina I: Jerusalem, Judah, Efraim». Lifeintheholyland.com. Henta 1. oktober 2014.
6. ↑  «Unlikely A Tale of Two Conquests: The Unlikely Numismatic Association Between the Fall of New France (AD 1760) and the Fall of Judea (AD 70)». Ansmagazine.com. Arkivert frå originalen 7. juli 2012. Henta 1. oktober 2014.

* Kapelrud, Arvid S. (13. desember 2012). Judea, *Store norske leksikon*. Henta 19. november 2013.

Bakgrunnsstoff
--------------

 Commons har multimedium som gjeld: **Judea**

* Judea og borgarkrigen
* Bilete frå Judea

| * v
* d
* e
Judea- og Samariaområdet |
| --- |
| Byar | Ariel**·** Beitar Illit**·** Ma'ale Adumim**·** Modi'in Illit | Map of Judea and Samaria Area |
| Regionale kommunar | Det jødiske samfunnet i Hebron |
| Lokale kommunar | Alfei Menashe**·** Beit Aryeh-Ofarim**·** Beit El**·** Efrat**·** Elkana**·** Giv'at Ze'ev**·** Har Adar**·** Immanuel**·** Karnei Shomron**·** Kedumim**·** Kiryat Arba**·** Ma'ale Efrayim**·** Oranit |
| Regionale kommunar | Gush Etzion**·** Har Hevron**·** Mateh Binyamin**·** Megilot Daudehavet**·** Shomron**·** Sør-Jordandalen (Bik'at HaYarden) |
| Region | Vestbreidda |